CELEX: C2007/117/28
Language: fi
Date: 2007-05-26 00:00:00
Title: Asia C-151/07: Ennakkoratkaisupyyntö, jonka Simvoulio tis Epikrateias (Kreikka) on esittänyt 19.3.2007 — Theologos-Grigorios Chatzithanasis v. Ypourgos Ygeias kai Koinonikis Allilegkyis ja Organismos Epangelmatikis Ekpaidefsis kai Katartisis (OEEK)

26.5.2007   
            
            
               FI
            
            
               Euroopan unionin virallinen lehti
            
            
               C 117/17
            
         Ennakkoratkaisupyyntö, jonka Simvoulio tis Epikrateias (Kreikka) on esittänyt 19.3.2007 — Theologos-Grigorios Chatzithanasis v. Ypourgos Ygeias kai Koinonikis Allilegkyis ja Organismos Epangelmatikis Ekpaidefsis kai Katartisis (OEEK)
   (Asia C-151/07)
   (2007/C 117/28)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Simvoulio tis Epikrateias (korkein hallinto-oikeus)
   Pääasian asianosaiset
   
      Kantaja: Theologos-Grigorios Chatzithanasis
   
      Vastaajat: Ypourgos Ygeias kai Koinonikis Allilegkyis (terveys- ja sosiaalisen yhteisvastuun ministeri) ja Organismos Epangelmatikis Ekpaidefsis kai Katartisis (opetus- ja ammattikoulutusasioista vastaava virasto)
   Ennakkoratkaisukysymykset
   Kun jonkin jäsenvaltion kansalainen vetoaa todistukseen, joka hänen mielestään kuuluu direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18.6.1992 annetun neuvoston direktiivin 92/51/ETY (EYVL L 209) soveltamisalaan, ja pyytää vastaanottavan jäsenvaltion viranomaisilta lupaa ryhtyä harjoittamaan tai harjoittaa tuossa valtiossa säänneltyä ammattitoimintaa, onko näillä viranomaisilla direktiivin 92/51 1, 2, 3 ja 4 artiklan säännösten nojalla, tulkittuina EY:n perustamissopimuksen 149 ja 150 artiklan valossa, oikeus evätä asianomaisen hakemus (ja näin ollen estää täysin häntä ryhtymästä harjoittamaan tai harjoittamasta kyseistä ammattia vastaanottavassa jäsenvaltiossa) pelkästään sillä perusteella, että riidanalaisen todistuksen ovat myöntäneet lähtöjäsenvaltion viranomaiset sellaisten opintojen perusteella, jotka on suoritettu tosin suurimmalta osin vastaanottavassa jäsenvaltiossa sellaisessa oppilaitoksessa, joka toimii kylläkin vapaasti vastaanottavassa jäsenvaltiossa mutta jota jäsenvaltion lainsäädännössä olevan yleisen säännöksen mukaan ei tunnusteta oppilaitokseksi.